HÖRGŐHURUT - BRONCHITIS 


A hörgőhurut - bronchitis a hörgők nyálkahártyájának a gyulladása, 
melyet az esetek döntő többségében vírusfertőzések, ritkábban 
bakteriális kórokozók okoznak. 

A hörgőhurut kialakulásához gyakran egy hajlamosító genetikai tényező 
is szerepet játszik. Ez magyarázza, hogy vannak gyermekek, akiknél 
szinte minden vírusfertőzés kapcsán hörghurut és obstruktív tünetek is 
kialakulnak, míg másoknál ez csak ritkán jelentkezik. 

A gyulladás következtében a nyálkahártya megvastagszik, ödémával, 
fokozott nyáktermeléssel párosul, valamint a kislégutak izomzata 
összehúzódik - egy szűkület alakul ki a hörgőcskékben. A szűkület miatt 
nehezen tudja a beteg kifújni a levegőt, és nehezen tudja a szűkületnél, 
illetve az a mögött felszaporodott váladékot kiköhögni. 

Kezelés: az első lépés a hörgőtágítók adása - legmegfelelőbb inhaláció 
formájában. Érdemes váladékoldókat is használni. - Bizonyos esetekben 
szükséges lehet az antibiotikus kezelés (láz sok válladék stb). 
Komplikáció: A fennálló hörgőhurutból kialakulhat tüdőgyulladás, mint 
szövődmény. 


PNEUMONIA (TÜDŐGYULLADÁS) 


Tüdőgyulladás (penumonia) alatt értjük a tüdő, pontosabban a 
reszpiratórikus bronchiólusok és  alveólusok (tüdőhólyagocskák) 
gyulladását. Ez lehet infektív és nem infektív eredeű (kémiaia anyagok, 
gyomorsav aspiráció, mérgek miatt kialakuló gyulladás). Gyerekkorban 
leggyakrabban infektív eredetű. A vírusok közül leggyakrabban RSV, 
influenza vírus, parainfluenza vírus, adenovírus okoznak tüdőgyulladást, 
főleg a téli hónapokban. Baktériumok közül pedig Streptococcus 
pneumoniae, — Mycoplasma pneumoniae, Staphylococcus aureus, 
Hemophylus influenzae, Legionella okoznak tüdőgyulladást. 


Klinikai kép. Magas láz, köhögés, mellkasi fájdalmak, hasfájás, hányás 
(főleg köhögést követően), gyors és felszínes légzés. súlyos esetekben 
cianózis, szepszis. 


Diagnózis. Klinikai kép alapján. Labor vizsgálatok (vérkép, 
szedimentáció, CRP (C-reaktív protein), tüdőröntgen (csak a súlyosabb 
esetekben ajánlott a felesleges sugárzás elkerülése miatt). Klinikai kép 
alapján nehéz megkülönböztetni a vírusos és a bakteriális pneumoniát. 


Kezelése. Bakteriális tüdőgyulladás esetén antibiotikumos kezelés, 
ágynyugalom, lázcsillapítók adása szükséges. Vírusos tüdőgyulladás 
esetén tüneti kezelést alkalmazunk (lázcsillapítók, ágynyugalom, bőséges 
folyadék bevitel, ha kell oxigén terápia). 


IDEGEN TEST ASZPIRÁCIÓ (IDEGEN TEST A 
LÉGUTAKBAN) 


Az idegen test aszpiráció relatív gyakori gyerekkorban, főleg kis 
gyerekeknél illetve csecsemőknél. Az esetek többségében evés közben 
, félrenyelés" miatt kerül idegen test a légutakba, de történhet játék 
közben is, amikor valamilyen apró vagy törékeny tárgyat tesz a szájába a 
gyermek. A tűnetek függnek az aszpirált tárgy nagyságától és típusától. 


A nagy idegen testek, amik teljesen elzárják a légutakat, 
fulladáshoz vezetnek. Ilyenkor a gyerek a torkához kap, nehezen vagy 
nem tud megszólalni, arca eltorzul, elkékül, eszméletét veszti, és ha nem 
kap időben ellátást meghal. 


A kisebb idegen testek amik csak részben zárják el a légutakat 
nem vezetnek azonnali fulladáshoz. Az aszpiráció pillanatában irritáló 
köhögés, fulladás, cianózis, akár eszméletvesztés is jelentkezhet. Mivel a 
légutak részben átjárhatóak, ez után egy tünetmentes időszak 
jelentkezhet. Idővel az idegen test irritálja a légutak nyálkahártyáját ami 
miatt tüdőgyulladás alakulhat ki. A puha idegen testek (kenyér, szivacs, 
ruhadarab stb.) magukba szívják a nedvességet, megduzzadnak és idővel 
a légutak elzáródását okozhatják. 


Diagnózis. Részletes anamnézis és tünetek alapján. Rtg 
felvételeken csak a fém, illetve kemény idegen testek láthatóak. 
Legcélszerűbb diagnosztikai módszer a  bronchoszkópia amely 
alkalmával el is távolítható az idegen test. 


Elsősegély nyújtás idegentest aspíráció alkalmával. 


e Csecsemő: 
o Az alkarra fektetni hasával lefelé, az arcát a tenyerünkbe 
tartva, majd hátára csapni, maximum ötször megismételni 
o Ha nincs eredmény: hátára fektetni a csecsemőt, a mellkasi 
kompresszióhoz hasonló technikával mellkas lökéseket 
alkalmazni, lassabb ütemben mint újraélesztésnél, maximum 
öt alkalommal. 
o Ha a csecsemő már nincs eszméleténél meg kell kezdeni az 
újraélesztést 
e Kisgyermek: 


o Mellkasát megtámasztva vagy saját combunkra fektetve hátba 
csapni a lapockái között, maximum ötször. 

o Ha nincs eredmény: hasi lökéseket kell alkalmazni. Egyik 
kezünket ökölbe szorítva, kiálló hüvelykujjunkal helyezzük a 
szegycsont alsó része és a köldök közötti területre, majd 
másik kezünkkel átkulcsolva magunk felé, illetve enyhén 
felfelé irányuló mozdulatokat végzünk (Heimlich fogás). 
Maximum ötször 

o Haa gyermek eszméletét veszíti el kell kezdeni a reanimációt. 


ASZTMA 


Az asztma a légutak krónikus gyulladásos megbetegedése. Az 
asztmás betegeknél a légutak túlérzékenysége van jelen. Valamilyen 
külső kiváltó ok miatt a túlérzékeny légutak nyálkahártyája megduzzad, 
bőséges nyálkatermelés indul be, valamint a légutak falaiban lévő 
simaizmok összehúzódnak. Ezek miatt a légutak beszűkülnek. 

A betegség oka nem teljesen ismert. Valószínűleg örökletes okok is 
szerepet játszanak, 

Az asztmás rohamok általában valamilyen külső provokáló tényező miatt 
alakulnak ki, mint pl. vírusfertőzések, allergének (pollen, házi por, állati 
szőr, poratkák, ételek, gyógyszerek), időváltozás, légszennyezettség, 
dohányfüst, erős érzelmi hatások stb. 

TÜNETEK: a köhögés, amely évekig az egyetlen tünet lehet, főleg éjjel és 
megterhelésre. Emellett asztmás rohamok formájában is megnyilvánul. Az 
asztmás roham tünetei: köhögés, nehézlégzés (dyspnoe), segéd légző 
izmok használata, cianózis. Az expirium (kilégzés) a hosszabb, sípoló hang 
kíséri. A beteg gyakran az asztalra vagy valamilyen más kemény felületre 
támaszkodik a kezeivel, segítve ezzel is a légzést. 


DIAGNÓZIS: felállításában az  anemnézinek és a fizikális 
vizsgálatnak van a legnagyobb jelentősége gyerekkorban. Csecsemőknél 
és kis gyerekeknél a nehézkes együttműködés miatt nem lehet légzés 
funkcionális vizsgálatát (szpirometriát) végezni. Ez csak nagyobb 
gyerekeknél kivitelezhető. A különböző allergia tesztek segíthetnek az 
asztmára való hajlam kivizsgálásában. 


Kezelése. A gyógyszeres kezelése a rohamok megelőzéséből és a 
rohamok kezeléséből áll. Leggyakrabban hörgőtágítókat 
(bronhodilatátorokat) és gyulladáscsökkentő (kortikoszteroidok) 
gyógyszereket alkalmazunk. 


